钦定古今图书集成/明伦汇编/皇极典/第171卷 > 北齐
## 钦定古今图书集成/明伦汇编/皇极典/第171卷 > 北齐

### 文宣帝受魏禅仍魏封号曰齐

按《北齐书文宣帝本纪》，魏武定八年三月辛酉，进封
齐王。夏五月戊午，即皇帝位于南郊，柴燎告天曰：“魏
帝以卜世告终，上灵厌德，钦若昊天，允归大命，以禅
于臣洋。敬简元辰，升坛受禅，肆类上帝，以答万国之
心，永隆嘉祚，保祐有齐，以被于无穷之祚。”